Cazul lui Călin Georgescu ajunge astăzi pe masa judecătorilor. Fostul candidat contestă măsurile luate împotriva sa de procurori
Judecătoria Sectorului 1 urmează să se pronunțe luni asupra contestației depuse de Călin Georgescu împotriva măsurii controlului judiciar, dispusă în dosarul în care este inculpat. Acuzațiile care îi sunt aduse includ instigarea la acțiuni împotriva ordinii constituționale (în formă tentată), comunicarea de informații false, fals în declarații în formă continuată, precum și nereguli legate de sursele de finanțare ale campaniei electorale și declarațiile de avere.